Federer se učvrstio na čelu ATP liste najboljih - 2004-07-05
Wimbledonska pobjednica Maria Sharapova došla medju deset najboljih na WTA listi.
Dvostruki pobjednik Wimbledona, Rodger Federer iz Švicarske je povećao svoje voćstvo na čelu liste najboljih tenisača svijeta. U danas objavljenoj listi ATP-a, Federer je povećao prednost nad amerikancem Any Roddickom. Federer je pobjedio Roddicka 4-6, 7-5, 6-4 u prvom wimbledonskom finalnom susretu dvojice najbolje plasiranih tenisača svijeta nakon 1982. godine. Na trećem mjestu ATP liste najboljih je Guillermo Coria iz Argenitine, zatim Carlos Moya iz Španije i britanac Tim Henmen. Argentinac David Nalbandian je sa četvrtog pao na šesto mjesto. dok je Juan Carlos Ferrero iz Španije na sedmom mjestu. Rainer Schuettler iz Njemačke je osmi, dok je na devetom mjestu Lleyton Hewitt, a na desetom amerikanac Andre Agassi. Wimbledonska pobjednica Maria Sharapova došla je na osmo mjesto na WTA listi najboljih tenisačica svijeta. Sharapova je prije toga najbolji plasman u karijeri imala kada je dospjela do 15 mjesta prije početka Wimbledona na kojem je u finalu pobjedila amerikanku Serenu Williams 6-1, 6-4. Williams je pala na 14 mjesto, što je njena najniža pozicija od marta 1999, mada je do 4 augusta 2003 bila na prvom mjestu. Uprkos izbjegavanju travnatog terena na Grand Slam turniru zbog zdravstvenih razloga belgijanke Justine Henin-Hardenne i Kim Clijsters su zadržale prvo i drugo mjesto. Polufinalistkinja ovogodišnjeg Wimbledona, Amelia Mauresmo iz Francuske je na trećem mjestu zamjenila ruskinju Anastasiu Myskinu, pobjednicu Otvorenog prvenstva Francuske, koja je sada četvrta. Amerikanka Lindsey Davenport je ostala peta, ruskinja Elena Dementieva šesta. Sljede amerikanka Jannifer Capriati, ruskinje Sharapova i Svetlana Kuznetsova i deseta je japanka Ai Sugiyama.